จังหวัดลาเนาเดลซูร์

ตีโมกลาเนา () หรือ ลาเนาเดลซูร์ () เป็นจังหวัดหนึ่งของประเทศฟิลิปปินส์ ตั้งอยู่ในเขตปกครองตนเองในมินดาเนามุสลิมทางภาคใต้ของประเทศ จังหวัดนี้มีอาณาเขตจรดจังหวัดฮีลากังลาเนาทางทิศเหนือ จังหวัดบูคิดโนนทางทิศตะวันออก จังหวัดมากินดาเนาเดลนอร์เตและจังหวัดโคตาบาโตทางทิศใต้ ส่วนทางทิศตะวันตกเฉียงใต้จรดอ่าวอิลลานาซึ่งเป็นส่วนหนึ่งของอ่าวโมโร เมืองหลักของจังหวัดคือมาราวี

ภายในพื้นที่จังหวัดตีโมกลาเนาเป็นที่ตั้งของทะเลสาบลาเนาซึ่งเป็นทะเลสาบที่ใหญ่ที่สุดในเกาะมินดาเนา บทร้องสวดมหากาพย์ดาราเงน ของกลุ่มชนมาราเนาในจังหวัดนี้ได้รับการขึ้นทะเบียนจากองค์การการศึกษา วิทยาศาสตร์ และวัฒนธรรมแห่งสหประชาชาติให้เป็นมรดกทางวัฒนธรรมที่จับต้องไม่ได้ตั้งแต่ปี พ.ศ. 2551

 อ้างอิง 

 แหล่งข้อมูลอื่น 

 ข้อมูลสำมะโนฟิลิปปินส์
 ระบบการจัดการการปฏิบัติงานตามวิธีการปกครองท้องถิ่น 

จังหวัดลาเนาเดลซูร์
หมวดหมู่:เขตปกครองตนเองในมินดาเนามุสลิม
หมวดหมู่:รัฐและดินแดนที่ก่อตั้งในปี พ.ศ. 2502